**Obec Mučín, Bernolákova 10/1, 985 31 Mučín**

**Návrh všeobecne záväzného nariadenia č. 04/2025**

* **používaní pyrotechnických výrobkov na území obce Mučín**

Schválené uznesením: ................................................................................

Vyvesené: ....................................... Zvesené: ..........................

**Platné od:**

Obec Mučín na základe ustanovenia § 53 ods. 3 zákona č. 58/2014 Z. . o výbušninách, výbušných predmetoch a munícii a o zmene a doplnení niektorých zákonov v znení neskorších predpisov a tiež podľa ustanovenia § 6 ods. 1 zákona SNR č. 369/1990 Zb.

O obecnom zriadení v znení neskorších predpisov

v y d á v a

**NÁVRH VŠEOBECNE ZÁVÄZNÉHO NARIADENIA**

**č. 04/2025**

**o používaní pyrotechnických výrobkov na území obce Mučín**

# Článok 1 Všeobecné ustanovenia

1. Z dôvodu ochrany verejného poriadku obec Mučín (ďalej aj len „obec“) upravuje používanie pyrotechnických výrobkov kategórie F2, F3, P1 a T1 na území mesta.
2. Toto všeobecne záväzné nariadenie (ďalej len „VZN“) je záväzné pre obyvateľov obce, návštevníkov obce, právnické a fyzické osoby podnikajúce alebo pôsobiace na území obce, pre vlastníkov alebo užívateľov nehnuteľností a iných objektov umiestnených na území mesta.

# Článok 2 Vymedzenie pojmov

1. Pyrotechnickým výrobkom sa na účely tohto VZN rozumejú výrobky zábavnej pyrotechniky bežne dostupné na trhu obsahujúce výbušné látky alebo zmes výbušných látok, ktorý je navrhnutý na vyprodukovanie tepla, svetla, zvuku, plynu alebo dymu alebo na kombinácie týchto efektov prostredníctvom jednotlivých exotermických chemických reakcií a ich použitie nie je určené len odborne spôsobilým osobám.
2. Zábavnou pyrotechnikou sa na účely tohto nariadenia rozumejú pyrotechnické výrobky určené na zábavné účely kategórie F2, ktorá predstavuje nízke nebezpečenstvo a má nízku hladinu hluku a ktorú možno používať vonku v obmedzených priestoroch a kategórie F3, ktorá predstavuje stredne veľké nebezpečenstvo a je určená na používanie vonku na veľkých otvorených priestranstvách a ktorej hladina hluku nie je škodlivá pre ľudské zdravie.
3. Iní pyrotechnický výrobok kategórie P1 nepatrí medzi zábavnú a scénická pyrotechniku a predstavuje nízke nebezpečenstvo.
4. Scénická pyrotechnika kategórie T1 je pyrotechnický výrobok určený na používanie na javisku, ktorý predstavuje nízke nebezpečenstvo.

# Článok 3 Používanie pyrotechnických výrobkov

1. Na území obce Mučín je zakázané používať pyrotechnické výrobky kategórie F2 a F3 s **výnimkou 31. decembra od 20:00 hod. do 1. januára do 1:00 hod.**
2. Používanie pyrotechnických výrobkov kategórie T1 je na území obce zakázané.
3. Používanie pyrotechnických výrobkov kategórie P1 na území obce sa povoľuje používať len v súlade s technickým účelom, pre ktoré boli vyrobené. Používanie na iný účel na území obce je zakázané.

# Článok 4 Kontrola dodržiavania VZN a sankcie

Kontrolu dodržiavania tohto VZN vykonáva Miestna občianska a poriadková služba v obci Mučín. Sankcie za nedodržanie ustanovení tohto VZN upravujú osobitné predpisy.

# Článok 5 Spoločné ustanovenia

Pyrotechnické výrobky na zábavné a oslavné účely sa nesmú používať takým spôsobom, ktorý by ohrozoval zdravie, poškodenie majetku a zložky životného prostredia, či spôsobil ich ujmu a škodu.

# Článok 6 Záverečné ustanovenia

1. VZN č. 04/2025 schválilo Obecné zastupiteľstvo obce Mučín na svojom zasadnutí dňa: ........................................... uznesením OZ v Mučíne:.........................................................
2. Návrh VZN č. 04/2025 bolo vyvesené na úradnej tabuli obce Mučín: 14.02.2025 a webovom sídle obce.
3. VZN č. 04/2025 nadobúda účinnosť 15. dňom po schválení OZ v Mučíne.
4. VZN č. 04/2025 je platné od: .......................................

PhDr. Peter Matúška, starosta obce